Josip Juranović

Josip Juranović (s. 16. elokuuta 1995 Zagreb) on kroatialainen jalkapalloilija. Hän on pelipaikaltaan oikea laitapuolustaja. Hän on pituudeltaan 173-senttimetrinen. Hän on elokuusta 2021 alkaen edustanut Skotlannin Valioliigassa pelaavaa Celticiä. Aiemmin hän pelasi kotimaassaan Dubravan ja Hajduk Splitin joukkueissa sekä kaudella 2020–2021 Puolan Ekstraklasassa Legia Varsovan joukkueessa.

Juranović pelasi Kroatian maajoukkueessa ensimmäisen ottelunsa tammikuussa 2017 ystävyysottelussa Kiinaa vastaan. Toisen maaottelunsa hän pelasi marraskuussa 2019. Hän on MM-kilpailujen 2022 loppuun mennessä pelannut 27 maaottelua, joissa hän on ollut 23 kertaa avauskokoonpanossa. Kesän 2021 EM-kilpailuissa hän pelasi täydet minuutit Kroatian kolmannessa alkulohko-ottelussa Skotlantia vastaan ja oli avauskokoonpanossa myös tappiollisessa neljännesvälieräottelussa Espanjaa vastaan. MM-kilpailuissa 2022 hän pelasi täydet minuutit joukkueensa kuudessa ensimmäisessä ottelussa mutta istui pronssiottelun vaihdossa.

Lähteet 

Kroatialaiset jalkapalloilijat
Vuonna 1995 syntyneet
Elävät henkilöt